# Vejledning for ansøgere til Diabetesforeningens rejselegater 2025

1. Ansøgning med bilag indsendes elektronisk pr. e-mail til mailadressen:**rejselegat@diabetes.dk**således at den er Diabetesforeningen i hænde senest på en af de i opslaget fire anførte ansøgningsfrister.
Ansøgninger, der indkommer senere end den anførte dato, vil ikke komme i betragtning i den pågældende runde. Det samme gælder ansøgninger, der ikke er udformet i henhold til nedennævnte regler.
2. Ved ansøgning om rejselegat **skal** følgende indsendes:

En motiveret og underskrevet ansøgning på maks. 1 A4-side med en beskrivelse af, hvad pengene skal anvendes til, og hvornår, samt formålet og forventet udbytte af opholdet/konferencen, jf. opslaget ”Diabetesforeningens rejselegater 2025”.

**Bilag**Bilag A: Curriculum vitae på højst 2 sider inkl. evt. publikationer relevante for projektet
Bilag B: Begrundet anbefaling fra ph.d.-vejleder på dansk eller engelsk på maks. 1 A4-side
3. Modtager du et rejselegat fra Diabetesforeningen, består afrapporteringen af en kort beskrivelse af opholdet/konferencen i et format, som du får tilsendt af os.
Desuden skal du sende et regnskab til Diabetesforeningen senest 3. mdr. efter, at legatet er anvendt.

**Bevillings- og udbetalingsregler**

1. Rejselegatet bevilliges ikke til allerede påbegyndte rejser/ophold.
2. Ansøger skal være ph.d. studerende under det ophold, hvortil rejselegatet anvendes.
3. Rejselegatet bortfalder, hvis det ikke er forbrugt indenfor den planlagte periode, dvs. inden sluttidspunktet for rejsen/opholdet, der angives på ansøgningstidspunktet, medmindre der er redegjort tilfredsstillende for årsagen til den eventuelle forsinkelse. Legatet udbetales efter behov.
4. Legatet indberettes til SKAT efter gældende retningslinjer.